কখনও চড়, কখনও থুতনিটা ধরে জোর করে ঠেলে দেওয়া, কখনও  বা চুলের মুঠি ধরে বেধড়ক মার- কোনওটাই বাদ দেননি তাঁর বৌমা। পাল্টা জবাব কিন্তু আসেনি ওই বৃদ্ধার কাছ থেকে
 নিজস্ব প্রতিবেদন: গাছ থেকে ফুল তুলেছিলেন। তার জন্য বৌমার হাতে এ ভাবে মার খেতে হবে ভাবেতেও পারেননি অশীতিপর বৃদ্ধা। কখনও চড়, কখনও থুতনিটা ধরে জোর করে ঠেলে দেওয়া, কখনও  বা চুলের মুঠি ধরে বেধড়ক মার- কোনওটাই বাদ দেননি তাঁর বৌমা। পাল্টা জবাব কিন্তু আসেনি ওই বৃদ্ধার কাছ থেকে। শুধুই ফ্যাল ফ্যাল দৃষ্টিতে তাকিয়ে ছিলেন। A video was viral today in which a elderly lady was tortured by her daughter in law. Team #BANSDRONI PS traced the tormentor and arrested her. pic.twitter.com/wSUrenYWGc এমন অমানবিক দৃশ্য ধরা পড়ল মহানগরের বুকে। ঘটনাটি ঘটেছে গড়িয়ার পঞ্চানন তলায়। এই ঘটনার ভিডিও মোবাইল বন্দি করেছেন প্রতিবেশী এক ব্যক্তি। সোশ্যাল মিডিয়ায় ভিডিওটি পোস্ট করার পর পুলিসের নজরে আসে সেটি। এরপর সোশ্যাল মিডিয়ার মাধ্যমেই এলাকার লোকেশন জেনে ওই বাড়িতে হানা দেয় বাঁশদ্রোনী থানার পুলিস। সূত্রের খবর, কী কারণে মারা হল এই বৃদ্ধাকে, তা জানতে পরিবারের সঙ্গে কথা বলছে পুলিস। অভিযোগ প্রমাণিত হলে উপযুক্ত ব্যবস্থা নেওয়া বলে জানানো হয়েছে পুলিসের তরফে।